《送方绚解元赴试南宫用桂林一枝荆山片玉为韵八首 其三》
宋代·刘弇

马家白眉良，由来罕俦匹。谁谐虞帝音，贵在得夔一。

颟顸康乐后，况有阿连出。春留棣萼好，影厕鸰原密。

定是金华游，羊边起高叱。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。